Datums skatāms laika zīmogā

Rīgā Rīkojums Nr. 106

**Par darba grupu**

1. Lai atbilstoši Ministru kabineta 2017. gada 21. marta sēdē (prot. Nr. 14 31. § 2. punkts) dotajam uzdevumam līdz 2017. gada 1. jūnijam izstrādātu risinājumus procedūru vienkāršošanai valsts profesionālās izglītības iestāžu neizmantoto pašu ieņēmumu pārnešanai uz nākamo gadu, elastīgas pieejas ieviešanai attiecībā uz pakalpojumu izcenojumu profesionālās izglītības iestāžu cenrāžos, kā arī snieguma finansējuma ieviešanai profesionālajā izglītībā, tādējādi stimulējot profesionālās izglītības iestāžu sadarbību ar privāto sektoru, izveidot darba grupu šādā sastāvā:

Darba grupas vadītāja

G. Arāja – Izglītības un zinātnes ministrijas valsts sekretāra vietniece, Politikas iniciatīvu un attīstības departamenta direktore

Darba grupas vadītāja vietniece

D. E. Sīle – Valsts kancelejas Valsts pārvaldes politikas departamenta vadītāja vietniece, Pārmaiņu vadības nodaļas vadītāja

Darba grupas locekļi:

D. Gulbe – Finanšu ministrijas Finanšu vadības un metodoloģijas departamenta direktore

G. Kukle – Tieslietu ministrijas Valststiesību departamenta Administra­tīvo tiesību nodaļas vadītāja

G. Silovs – Ekonomikas ministrijas Inovācijas departamenta direktora vietnieks

B. Zakevica – Kultūras ministrijas valsts sekretāra vietniece attīstības un finanšu jautājumos

I. Zvīdriņa – Labklājības ministrijas Darba tirgus politikas departamenta direktora vietniece

2. Darba grupas darbu organizē tās vadītājs, materiāli tehnisko atbalstu nodrošina Valsts kanceleja.

3. Darba grupas vadītājs, ja nepieciešams, dalībai darba grupā var pieaicināt citus speciālistus un ekspertus, kā arī var pieprasīt darbam nepieciešamo informāciju no citām institūcijām.

4. Darba grupas vadītājs ir atbildīgs par risinājuma izstrādi, saskaņošanu un iesniegšanu izskatīšanai izglītības un zinātnes ministram.

5. Izglītības un zinātnes ministrs noteiktā kārtībā līdz 2017. gada 1. jūnijam iesniedz izskatīšanai Ministru kabinetā darba grupas sagatavoto risinājumu.

|  |  |  |
| --- | --- | --- |
| Ministru prezidents | (paraksts\*) | Māris Kučinskis |

\* Dokuments ir parakstīts ar drošu elektronisko parakstu